สถานการณ์การลงทุนรอบโลก (24 พ.ย. 2558) - FINNOMENA
26 ส.ค. 2560

ตลาดหุ้นสหรัฐฯเมื่อคืน ลบเล็กน้อย
Dow: 17,792.68, -31.13, (-0.17%)
S&P 500: 2,086.59, -2.58, (-0.12%)
Nasdaq: 5,102.48, -2.44, (-0.05%)
หลักๆ มีอยู่ 4 ประเด็นที่ต้องรู้ไว้หน่อยนะครับ
Markit’s US manufacturing purchasing manager’s index (PMI) ย่อตัวลงมาที่ 52.6 ในเดือน พ.ย. ถือว่าต่ำสุดในรอบ 2 ปี แต่ก็ยังดีที่อยู่เหนือ 50 จุด แสดงให้เห็นว่ากิจกรรมทางเศรษฐกิจในสหรัฐฯส่งสัญญาณชะลอตัวอีกรอบ ซึ่งก็อยู่ในสิ่งที่นักเศรษฐศาสตร์คาดการณ์กันไว้ก่อนหน้าแล้วว่า การที่ค่าเงิน US Dollar แข็งค่า น่าจะส่งผลกระทบต่อการส่งออกของสหรัฐฯไม่มากก็น้อยอยู่แล้ว (PMI ที่ออกมา เป็นแค่  preliminary reading เท่านั้น ยังต้องรอ Official data ต้นเดือน ธ.ค. อีกที)
Pfizer ประกาศควบรวมกิจการกับ Allergan ทำให้ Pfizer จะกลายเป็นบริษัทยาที่ใหญ่ที่สุดในโลกทันที โดย Market Cap. ของ Pfizer จะขึ้นไปที่ $160Billion และย้ายไปจดทะเบียนที่ Ireland เพื่อแบกภาระภาษีเบาลง แต่เนื่องจาก Deal นี้ นักวิเคราะห์กังวลในระยะสั้นพอสมควร ราคาหุ้นทั้งสองตัวเลยปรับฐานลงราวๆ 3%
US Dollar แข็งค่าเล็กน้อย ยังไม่ผ่าน 100 จุดเสียที แต่ราคา Commodity ก็ยังคงร่วงต่อ Copper futures หรือ ราคาซท่อขายล่วงหน้าของทองแดง ร่วงลงมาที่ $200 ทำจุดต่ำสุดใหม่ในรอบ 6 ปี รอบนี้ลงมา 14 วันทำการติดต่อกันแล้ว เช่นเดียวกับราคาทอง ที่โดนขายออกมาด้วยเหมือนกัน ราคาตอนนี้ลงไปเทรดต่ำกว่า $1,070 แล้ว ทำจุดต่ำสุดใหม่นับตั้งแต่เดือน ก.พ. ปี 2010 โน้นเลย
แต่กับราคาน้ำมันนั้น ยังกับหนังคนละม้วนกับ Commodity รายอื่นๆนะครับ มีแรงซื้อกลับมายืนเหนือ $42 อีกครั้ง หลังมีข่าวจากฝั่งซาอุฯ (อีกแล้ว) ว่า รัฐบาลกำลังหาทางเจรจากับผู้ผลิตน้ำมันรายอื่นๆบนโลก เพื่อหาทางทำให้ราคาน้ำมันมีเสถียรภาพดีกว่าวันนี้ หลังจากที่ก๊วน OPEC ไม่ยอมลดกำลังการผลิตเมื่อปีที่แล้ว ทำให้ Supply ล้นตลาดอย่างที่เราเห็นวันนี้ ตลาดจึงคาดหวังว่า การเจรจาที่เกิดขึ้น อาจทำให้ราคาน้ำมันฟื้นขึ้นมาได้สูงกว่าราคาปัจจุบัน
มองผ่านกราฟ
S&P500 ปรับฐานลงมาที่ 2,020 จุด ชน แนวรับ Fibonacci 61.80% พอดี แล้วเด้งกลับมา รอสัญญาณ Buy Signal จาก MACD และ ลุ้นทำ Higher High เหนือ 2,116 จุด ได้ ก็น่าจะขึ้นไปทดสอบ All Time High อีกรอบ
ทอง ราคาต่ำจนไม่รู้จะต่ำยังไง แต่ก็ยังลงได้อยู่ดี ทองนี่ ใครซื้อเพราะเหตุผลว่า “ถูก” ไปอยู่ดอยทุกราย
ช่วงนี้แนะนำติดตามใกล้ชิด เพราะ MACD เริ่มใกล้ Signal Line หากเด้งกลับจะมีสัญญาณกลับเข้าเก็งกำไรในระยะสั้นได้เหมือนกัน
ราคาน้ำมัน ถ้าดูสั้นๆ เหมือนจะดีดแรง แต่ทางกางกราฟระยะยาวออกมาดูจะเห็นว่า เด้งขึ้นมานิดเดียวเท่านั้น ณ ราคานี้ ถือว่าต่ำมาก และข่าวการเจรจากันของกลุ่ม OPEC หรือ ข่าวลือใดๆก็ตาม จะทำให้ราคาน้ำมันพยายามขึ้นมาเป็นระลอกๆ ทั้งๆที่ตัวเลข Supply ยังคงอยู่ในระดับสูง แสดงให้เห็นว่า มีแรงเก็งกำไรอยู่ตลอดทาง รอบนี้ MACD ให้ Buy Signal อีกรอบ ถ้าราคาน้ำมันดีดได้จริงละก็ สนุกแน่นอน เพราะหุ้นทั้งกลุ่มพลังงานรออยู่
แท็ก:
แชร์บทความ:
ผู้เขียน
Mr.Messenger
"ชยนนท์ รักกาญจนันท์ หรือ รู้จักกันในนามแฝงในเว็บบอร์ดพันทิพย์ ห้องสินธร ว่า “Mr.Messenger” เจ้าของ Blog http://iammrmessenger.com ปัจจุบันปฏิบัติหน้าที่เป็นผู้บริหารสูงสุดสายงาน Wealth Management และ กรรมการบริหาร บลน.ฟินโนมีนา"